กองกำลังป้องกันฟินแลนด์

กองกำลังป้องกันฟินแลนด์ (, ) เป็นกองกำลังทหารของฟินแลนด์ กองกำลังป้องกันฟินแลนด์ประกอบไปด้วยกองทัพบก (Maavoimat) กองทัพเรือ (Merivoimat) และกองทัพอากาศ (Ilmavoimat) ในยามสงคราม หน่วยยามชายแดน (ซึ่งมีหน่วยทหารของตนเองในยามสงบ) จะร่วมเป็นส่วนหนึ่งของกองกำลังป้องกันฟินแลนด์ 

ในยามสงบมีการเกณฑ์ทหารชายเป็นการทั่วไป โดยที่ชายทุกคนจะเข้ารับใช้ชาติเป็นเวลา 165 หรือ 255 หรือ 347 วัน นับตั้งแต่ปีที่อายุครบ 18 ปี จนกระทั่งปีที่อายุครบ 29 ปี มีการเข้ารับราชการทางเลือกที่ไม่ใช่กำลังรบสำหรับผู้ชาย และการเข้ารับราชการโดยสมัครใจสำหรับผู้หญิง 

ฟินแลนด์เป็นรัฐสหภาพยุโรปที่มีชายแดนติดกับรัสเซีย นโยบายอย่างเป็นทางการของฟินแลนด์ระบุว่า มีกำลังทหารในยามสงครามจำนวน 280,000 นาย ซึ่งถือว่าเพียงพอในการรับศึก กองทัพบกประกอบไปด้วยกองกำลังส่วนหน้าเคลื่อนที่เร็วระดับสูงซึ่งได้รับการสนับสนุนจากหน่วยป้องกันประจำที่ กองทัพบกทำหน้าที่ปกป้องอาณาเขตประเทศและแผนยุทธศาสตร์ทางทหารจะใช้ภูมิประเทศที่เป็นป่าทึบและทะเลสาบจำนวนมากเพื่อคอยบั่นทอนฝ่ายรุกราน แทนที่จะพยายามยืนหยัดต้านทานกองทัพข้าศึกที่เข้าโจมตีที่ชายแดน 

งบประมาณในการป้องกันประเทศของฟินแลนด์ใน ค.ศ. 2022 เท่ากับประมาณ 5.8 พันล้านยูโร การปฏิบัติภารกิจกองกำลังอาสานอกประเทศได้รับความชื่นชมอย่างสูง และกองกำลังทหารได้รับใช้ทั่วโลกในภารกิจของสหประชาชาติ องค์การสนธิสัญญาแอตแลนติกเหนือ (เนโท) และสหภาพยุโรป (อียู) ด้วยคลังสรรพาวุธที่มีปืนใหญ่ฮาวอิตเซอร์ 700 กระบอก ปืนครกหนัก 700 กระบอก และเครื่องยิงจรวดหลายลำกล้อง 100 เครื่อง ฟินแลนด์มีขีดความสามารถด้านปืนใหญ่ที่มากที่สุดในยุโรปตะวันตก อัตราความเต็มใจในการป้องกันประเทศบ้านเกิดต่อกำลังข้าศึกที่เหนือกว่าอยู่ที่ 83% ซึ่งเป็นหนึ่งในอัตราที่สูงที่สุดในยุโรป  

กองกำลังป้องกันฟินแลนด์จะให้ความร่วมมืออย่างใกล้ชิดกับหน่วยยามชายแดนฟินแลนด์ หน่วยยามชายแดนฟินแลนด์มีงบประมาณรายปีและระยะยาวเป็นของตนเอง 

 ระเบียงภาพ 

 อ้างอิง 

 แหล่งข้อมูลอื่น 

 เว็บไซต์ "Finnish Defence Forces"  (ภาษาอังกฤษ)

  สิ่งพิมพ์จากสภารัฐมนตรีนอร์ดิก ดาวน์โหลดฟรี
 "Participation in military crisis management operations"  – Findicator
 "Participants in military service and refresher courses for reservists"  – Findicator
 "Willingness to defend the country"  – Findicator

หมวดหมู่:ประเทศฟินแลนด์
หมวดหมู่:การทหารของฟินแลนด์
ฟ
ฟ